Informacija o razpisu podiplomskega tečaja družinske dinamike
Na katedri za psihiatrijo Medicinske fakultete v Ljubljani v soorganizatorstvu Psihiatrične klinike Ljubljana bo spomladi 2014 potekal enosemestrski podiplomski tečaj iz Družinske dinamike (uvodni študij iz sistemske družinske psihoterapije). Začetek študija je februar 2014. Strokovni vodji študija sta mag. Dubravka Trampuž, dr.med., spec.psihiatrije in prim. Mojca Brecelj Kobe, dr.med., spec.psihiatrije, nosilka študija pa doc.dr. Maja Rus Makovec, dr.med., spec. psihiatrije.
Poznavanje družinske dinamike in smiselnih družinskih intervenc je posebej pomembno znanje in veščina za  zdravnike, ki delujejo na področju družinske medicine, psihiatrije, pediatrične in  adolescentne medicine. Sodobna medicinska družinska terapija se ne ukvarja več predvsem s področjem problematike duševnih in vedenjskih motenj, ampak je usmerjena tudi v psihoterapevtsko zdravljenje kroničnih ali življenjsko ogrožujočih somatskih težav in hendikepiranosti, ki močno vplivajo na vse družinske člane. Poznavanje odnosov med družinskimi člani bolnika, družinskih virov moči in ovir pri zdravljenju motnje omogoči bolj učinkovito zdravljenje, ne nazadnje pa zdravnik lažje razume realne meje svoje vloge.  Sodoben odnos med bolnikom in zdravnikom ni več hierarhičen, ampak temelji na medsebojnem sodelovanju in drugačnemu razumevanju odgovornosti: študij iz družinske dinamike je zdravnikom v pomoč tudi pri oblikovanju boljših komunikacijskih veščin v smislu partnerskega odnosa z bolniki in njihovimi svojci. Tečaj predstavi področje družinskega sistema, uravnavanja odnosov, posebnosti različnih razvojnih obdobij in različnih oblik družinskega življenja ter najpogostejša družinska stresna stanja. Tečaj poteka v obliki predavanj oziroma delavnic. 
Več o vsebini in poteku študija lahko preberete na spletni strani Inštituta za družinsko in sistemsko psihoterapijo: www.dirona.si pod inštitut za dsp.
Infomacije o vpvisu,ki je podaljšan do konca januarja lahko dobite pri tajnici katedre za psihiatrijo: : kat.psih@mf.uni-lj.si
Informacije o vsebini in poteku pa na: institutsdp@siol.net
